2015թ․-ին Հայաստանը մուտք գործեց Եվրասիական տնտեսական միություն, որի համահիմնադիր է Ղազախստանը։ Վերջինս 2015թ․-ին ստանձնեց ԱՊՀ նախագահությունը, ինչի անդամ է հանդիսանում նաև Հայաստանը։ Երկու պետություններն արդեն երկար տարիներ հանդիսանում են ՀԱՊԿ անդամ՝ մշտապես խորացնելով հարաբերություններն ինչպես բազմակողմանի, այնպես էլ երկկողմանի ձևաչափերում։ Հայաստան-Ղազախստան համագործակցության խորացմանը հասարակական մակարդակում խթանելու նպատակով «Եվրոպական ինտեգրացիա» հասարակական կազմակերպությունը Հայաստանում Ղազախստանի դեսպանատան աջակցությամբ նախաձեռնեց «Ղազախստան-Հայաստան․ համագործակցության հարթակներ» ծրագիրը։